Filmnettsted: Aksel Hennie klar for ny Hollywood-film
Det skriver både The Wrap og filmnettstedet IMDB, hvor den norske skuespilleren står oppført på rollelisten. Matt Damon har hovedrollen i storfilmen, som handler om en astronaut som havner på Mars og må finne en måte å overleve lenge nok for å returnere til jorden igjen. Hollywood-stjernene Jessica Chastain, Kristin Wiig, Kate Mara, Jeff Daniels, Michael Pena og Mackenzie Davis har også roller i «The Martian». Ifølge The Wrap er det Chastian som leder redningsaksjonen i filmen, mens Hennie har rollen som en av astronautene. Det har foreløpig ikke lyktes VG å få en kommentar fra Aksel Hennie eller hans agent, Martin Braathen, angående denne saken. Filmen har planlagt premieredato november neste år. Dette blir trolig Hennies andre Hollywood-rolle på kort tid. Tidligere år hadde Hercules premiere i både USA og Norge. Her spilte han karakteren Tydeus sammen med blant andre actionskuespilleren Dwayne «The Rock» Johnson og de norske skuespillerne Ingrid Bolsø Berdal og Tobias Santelmann. Hennie fikk mye oppmerksomhet for treningsmengden han la ned for å få den mye omtalte «Hercules»-kroppen.
Aksel Hennie (38) skal ha fått en rolle i science-fiction-filmen «The Martian».